《送方叔高赋得长安道》
元代·甘立

灞陵桥上秋风早，行人晓出长安道。长安城头乌正啼，长安陌上闻朝鸡。

征车遥遥行复止，征马萧萧鸣不已。将军年少美且都，黄金箭镞雕玉弧。

未央前殿进书罢，诸生拜官辞石渠。将军归去亦草草，长安道边人羡好。

莫怜贾谊谪长沙，不见冯唐禁中老。

作者简介：元河西人，徙陈留，字允从。年少富才华。辟为奎章阁照磨，从纂《经世大典》，以病去。仕至中书检校。工诗，亦善书札。有《允从集》。